Japannese laai voorraad af by ruimtestasieDie Internasionale ruimtestasie (Foto: NASA) ’n Japannese robottuig wat aan die Internasionale Ruimtestasie vasgemeer het, het broodnodige voorraad en toerusting na die bemanning aan boord van die stasie gebring. Die kosvoorraad wat gebring is, sal die bemanning tot die einde van die jaar hou. Sowat 5 ton voorraad is vroeër verloor toe eers ’n Russiese aanvullingskip in April, en toe ’n Amerikaanse skip in Junie, onderweg verongeluk het. Benewens kos het die Japannese tuig ook toerusting gebring wat dit wat verongeluk het, vervang het, waaronder ’n spesiale teleskoop waarmee na spore van donker materie gesoek sal word. Die Japannese tuig sal die volgende paar weke saam met die ruimtestasie om die aarde wentel en intussen vol rommel geprop word, waarna dit ontkoppel sal word om in die atmosfeer uit te brand. Bronne: Christian Science Monitor, Space.com,